Otto dipunlairaken ing Peine caket kaliyan Hanover. Panjenenganipun sinau ing Gymnasium Adreanum ing Hildesheim lajeng nglajengaken studinipun ing Universitas Erlangen lan Göttingen. Saking universitas punika Otto pikantuk gelar dhoktor (kanthi disertasi babagan Luther) lan habilitasinipun babagan Kant. Taun 1906, Otto angsal gelar profesor luar biyasa, lan taun 1910 Otto pikantuk gelar dhoktor kehormatan saking Universitas Giessen. Taun 1915, panjenenganipun dados profesor jangkep ing Universitas Breslau, lan ing taun 1917, ing Sekolah Teologi Universitas Marburg, ingkang ing wekdal punika dados salah satunggalipun seminari Protèstan ingkang paling misuwur ing donya. Sanajang Otto pikantuk undhangan sanèsipun, Otto tetep manggèn ing Marburs ngantos tilar donya. Panjenenganipun pensiun taun 1929 lan tilar donya wolung taun salajengipun, kadosipun amargi infeksi malaria. Panjenenganipun dipunmakamaken ing Marburg.